open-index/open-wikipedia-markdown huggingface dataset:
Kose aardeleid

**Kose aardeleid** on 1982. aastal Harjumaal Kose alevikus avastatud Eesti suurim teadaolev noorema rauaaja hõbeaare.

## Muinasaare

Aare sisaldas kokku 1716 münti, 6 ehet, 6 plekitükki ja ühe tooriku 8.–12. sajandist. Kogumass oli 1,9 kg. 

Põhilise osa Kose aardeleiust moodustavad Saksa (1463) ja Inglise pennid (168), mis pärinevad vahemikust 10. sajandi lõpp kuni 12. sajandi algus (enamus neist vermitud 11. sajandi esimesel poolel). Saksa müntide suur hulk vihjab kaubasidemetele Ojamaaga.

Neile lisandus 30 Taani raha, 24 tõenäoliselt Skandinaavia päritolu münti, 20 Araabia dirhemit, 3 Bütsantsi, 3 Böömi, 3 Ungari ning üks Iiri ja üks Rootsi verming.

Muinasaare sisaldas haruldustena ka Eestis seni ainukesena leitud Bütsantsi keisri Konstantinos IX (valitses 11. juuni 1042 – 11. jaanuar 1055) münti ja maailmas neljateistkümnendat Inglaste kuninga Ethelred II (valitses 978–1013 ja 1014–1016) "Agnus Dei" tüüpi raha.

Aare asus puitlaastudest kaanega savinõusse asetatud nahkkukrus ja oli peidetud 12. sajandi teisel veerandil, arvatavasti pärast 1128. aastat.

## Leidmine

Hõbemündid leidis Kose elanik Meelis Pärsik, kes oma koduõues kaablikraavi kaevas.

## Vaata ka

*Arheoloogia
*Hõbedakaubandus muinasajal
*Kose

## Välislingid
*Kose aardeleiust eestigiid.ee leheküljel
*Pekka Erelt: "Suvel 1982 leiti Koselt Eesti suurim viikingiaegne aare" Eesti Ekspress, 27. mai 2020
Hank Williams juunior

**Hank Williams juunior** (kodanikunimega **Randall Hank Williams**; sündinud 26. mail 1949 Shreveportis Louisiana osariigis) on USA kantrilaulja.

Ta on Hank Williams seeniori poeg ning Hank Williams III ja Holly Williamsi isa.
Aléxandros Papágos

**Aléxandros Papágos** (9. detsember 1883 Ateena – 4. oktoober 1955 Ateena) oli Kreeka poliitik, peaminister 19. novembrist 1952 kuni 4. oktoobrini 1955.
Panagiótis Pipinélis

**Panagiótis Pipinélis** (1899 Pireuse sadam – 1970) oli Kreeka poliitik ja diplomaat. 

Ta õppis õigusteadsust ja politoloogiat Zürichi ülikoolis ning alates 1920. aastast Albert Ludwigi ülikoolis Freiburgis. 

Kreeka diplomaatilise korpuse liikmeks sai 1922 ja töötas mitmetel töökohtadel. 1953 hakkas ta esindama Kreekat NATO-s. 

Panagiótis Pipinélis oli peaminister 17. juunist 1963 kuni 29. septembrini 1963.
Aléxandros Diomídis

**Aléxandros Diomídis** (kreeka keeles Αλέξανδρος Διομήδης; 3. jaanuar 1875 – 11. november 1950) oli Kreeka poliitik ja pangandustegelane, peaminister 11. juulist 1949 kuni 6. jaanuarini 1950.

Õppis õigusteadust ja majandust Weimaris, Pariisis ja Berliini ülikoolis. 

1905 sai professoriks Kapodistriani ülikoolis Ateenas. 

1912 valiti ta Kreeka parlamenti Liberaalse partei nimekirjas. Kuulus sinna kuni 1915. aastani. Valiti uuesti parlamenti 1922, kuid ta hakkas rahandusministriks. 1923 hakkas Diomídis juhatama rahvuspanka ja 1927 riigi keskpanka. Enne peaministriks saamist juhatas Kreeka keskpanka. Oli keskpanga juht kuni peaministriks saamiseni 1949. aastal. Tema peaministriks oleku ajal lõppes Kreeka kodusõda. Tema valitsus oli sunnitud tagasi astuma transpordiministriga seotud skandaali tõttu.
Kreeka kodusõda

**Kreeka kodusõda** oli sõda Kreekas antikommunistlike ja kommunistlike jõudude vahel detsembrist 1944 – 16. oktoobrini 1949. Lõppes antikommunistlike jõudude võiduga.

## Vaata ka

*Kolonelide diktatuur
Konstantínos Stefanópoulos

**Konstantínos** (lühiversioonis ka **Kostís**) **Stefanópoulos** (kreeka Κωνσταντίνος Στεφανόπουλος; 15. august 1926 Pátra – 20. november 2016 Ateena) oli Kreeka poliitik, president alates 8. märtsist 1995 kuni 12. märtsini 2005. 

## Tunnustus
*1999 Maarjamaa Risti ketiklassi teenetemärk
Níkos Zachariádis

**Níkos Zachariádis** (Νίκος Ζαχαριάδης; 27. aprill 1903 Edirne – 8. august 1973 Surgut) oli Kreeka kommunistlik poliitik, Kreeka Kommunistliku Partei peasekretär 1931 kuni 1956 ja kommunistliku valitsuse peaminister 7. veebruarist 1949 kuni 3. aprillini 1949.
Nikólaos Plastíras

**Nikólaos Plastíras** (Νικόλαος Πλαστήρας; 4. november 1883– 26. juuli 1953) oli Kreeka poliitik,  peaminister 3. jaanuarist 1945 kuni 9. aprillini 1945, 15. aprillist 1950 kuni 21. augustini  1950 ja 1. novembrist 1951 kuni 11. oktoobrini 1952.
Sofoklís Venizélos

**Sophoklís Venizélos** (Σοφοκλής Βενιζέλος; 3. november 1894 – 7. veebruar 1964) oli Kreeka poliitik ja riigimees, tuntud eelkõige kui ühe mõjukaima Kreeka poliitiku Elefthérios Venizélose poeg.

Ta oli Kreeka peaminister kolmel korral:
* 13. aprillist 1941 kuni 26. aprillini 1941 (lühiajaliselt Teise maailmasõja ajal),
* 23. märtsist 1950 kuni 15. aprillini 1950,
* 21. augustist 1950 kuni 1. novembrini 1951.

Venizélos mängis olulist rolli Kreeka liberaalses poliitikas, olles üks Liberaalse Partei ja hiljem Kreeka Rahvademokraatliku Liidu (EPEK) juhtfiguure. Pärast Teist maailmasõda toetas ta demokraatia taastamist Kreekas ning osales mitmetes koalitsioonivalitsustes.

Lisaks peaministriametile oli ta ka välisminister ja parlamendisaadik. Tema poliitiline tegevus oli tihedalt seotud Kreeka sisepoliitilise polariseerumisega sõjajärgsel perioodil.
Chrístos Sartzetákis

**Chrístos Sartzetákis** (Χρήστος Αντωνίου Σαρτζετάκης; 6. aprill 1929 Thessaloníki – 3. veebruar 2022 Ateena) oli Kreeka poliitik ja jurist, 29. märtsist 1985 kuni 4. maini 1990 Kreeka president.
Ioánnis Alevrás

**Ioánnis Alevrás** (1912 – 6. aprill 1995 Thessaloníkis) oli Kreeka poliitik, presidendi kohusetäitja alates 10. märtsist 1985 kuni 30. märtsini 1985.
Konstantínos Tsátsos

**Konstantínos Tsátsos** (1. juuli 1899 – 8. oktoober 1987) oli Kreeka poliitik, president 19. juunist 1975 kuni 15. maini 1980.
Michaíl Stasinópoulos

**Michaíl Stasinópoulos** (27. juuli 1903 – 21. oktoober 2002) oli Kreeka poliitik, president 18. detsembrist 1974 kuni 19. juunini 1975.
Faídon Gkizíkis

**Faídon Gkizíkis** (Φαίδων Γκιζίκης; 16. juuni 1917 – 27. juuli 1999) oli Kreeka poliitik, president 25. novembrist 1973 kuni 18. detsembrini 1974.
Kars

**Kars** on linn Türgi kirdeosas Ida-Anatoolia regioonis, Karsi provintsi keskus. Asub 45 km kaugusel Armeenia piirist 1760 m kõrgusel Karsi jõe ääres.

## Ajalugu
Kars oli aastatel 928–961 Bagratiidide juhitava armeenlaste kuningriigi pealinn. 11. sajandil vallutasid linna seldžukid, 13. sajandil mongolid ja 1387. aastal Timur. 

1514 sai linnast Osmani impeeriumi osa. Karsi põhjaossa püstitati umbes 1579. aastal sultan Murad III juhtimisel Karsi linnus. Hiljem sai linnusest Karsi kindluse tsitadell. 

Kindlus oli Osmani riigi oluline tugipunkt, mida venelased piirasid esimest korda Kuuenda Vene-Türgi sõja ajal 1807. Venelased vallutasid Seitsmenda Vene-Türgi sõja 1828. aastal kindluse, kuid Adrianoopoli rahulepinguga anti see Osmani riigile tagasi. Ka Kaheksanda Vene-Türgi sõja (Krimmi sõja) ajal vallutasid  venelased 1855. aastal kindluse, kuid Pariisi rahulepinguga anti see 1856. aastal Osmani riigile tagasi. 

Pärast Üheksandat Vene-Türgi sõda läks linn 1878. aasta San Stefano rahuga lõplikult Venemaa valdusse. 1886. aastal asutasid eesti väljarändajad Karsi linnusest (kindluse tsitadellist) umbes 6 km kaugusele lõunasse uue küla Uus-Estonia.

Osmani sõjavägi okupeeris 1918 linna, kuid pärast riigi lüüasaamist Esimeses maailmasõjas vallutasid linna Armeenia Vabariigi väed. 1921. aastal Türgi ja Nõukogude Venemaa vahel sõlmitud Karsi rahulepinguga läks linn Türgi valdusse. Armeenia seda lepingut ei tunnista ja nõuab Karsi endale.

## Haridus
Vanalinnast üle Karsi jõe põhjas asub Kaukaasia ülikool (*Kafkas Üniversitesi*).

## Transport
Linnast lõunas asub Karsi lennujaam. Lennuväli on kohe vastu Uus-Estonia küla idakülge, kuid küla keskelt lennujaama peahooneni on umbes 2 km.

## Varia
Karsis toimub Orhan Pamuki romaani "Lumi" tegevus.

## Viited

## Välislingid
William Monahan

**William  J. Monahan** (sündinud 3. novembril 1960 Bostonis  Massachusettsi osariigis) on filmiauhinnaga Oscar pärjatud USA stsenarist ja filmiprodutsent.

## Looming

### Romaanid
*"Lighthouse: A Trifle" (2000)

### Filmid
*"Taevane kuningriik" (2005) 
*"Kahe tule vahel" (2006)
*"Jurassic Park IV" (2008)
**"[[Penetration (film)|Penetration]]"*

## Välislingid
*
Richard Stallman

**Richard Matthew Stallman** (sündinud 16. märtsil 1953) on ameerika informaatik ja hariduselt füüsik. Tema hüüdnimi on **RMS**.

Tema asutatud on vaba tarkvara liikumine, GNU projekt ja ka Free Software Foundation. Tema kui tunnustatud häkkeri peamiste tarkvaraarendustööde hulka kuuluvad Emacs (hilisem GNU Emacs), GNU C Compiler ja GNU Debugger. Ta on ka üks GNU General Public License (*GNU GPL*) litsentsi autoreid. 

Näitena ta mõttemallist võib tuua, et ta pooldab tasuvaba tualetikasutamist.

## Vaata ka
*Vaba tarkvara laul
**[[Copyleft]]*

## Viited

## Välislingid
* Richard Stallmani koduleht
* Stallmani veebipäevik reisidest
* Dokumentaalfilm "Revolution OS"
Sipura

**Sipura** on Indoneesiale kuuluv saar India ookeanis, üks Mentawai saartest. 

Saare pindala on 845 ruutkilomeetrit. 

Saar on künklik, kõrgus kuni 285 meetrit.
Eritrea-Etioopia sõda

**Eritrea-Etioopia sõda** oli Eritrea ja Etioopia vaheline sõda maist 1998 kuni juunini 2000. 

Pärast Eritrea iseseisvumist 1993. aastal oli piir Etioopiaga märkimata. Tekkisid mitmed vaidlusalused piirkonnad, mida mõlemad riigid pidasid enda territooriumiks. Vaidlusaluste alade kuuluvuse lahendamiseks loodi kahepoolne komisjon, mille töö aga polnud eriti edukas. 

6. mail 1998 rühm Eritrea sõdureid ületas Eritrea-Etioopia kontrolljoone vaidlusaluses Badme piirkonnas. Neid ründasid Etioopia sõdurid. Vihastades sellise käitumise üle, saatis Eritrea piirkonda oma mehhaniseeritud väeüksused, et rünnaku eest kätte maksta. Etioopia süüdistas seepeale Eritread oma territooriumi ründamises ning saatis omakorda piirkonda mehhaniseeritud väeüksused. Kergerelvade tulevahetus kasvas kiiresti üle suurtüki- ja tankituleks.

Sõda kestis vahelduva eduga kuni 18. juunil 2000 sõlmiti relvarahu.

Piirileping kahe riigi vahel on endiselt sõlmimata. Olukord on küll rahulik, ent plahvatusohtlik ning kardetakse, et tulevikus võib sõjategevus uuesti alata.
Dileita Mohamed Dileita

**Dileita Mohamed Dileita** (sündinud 12. märtsil 1958) on Djibouti poliitik.

7. märtsist 2001 kuni 1. aprillini 2013 oli ta Djibouti peaminister.
Barkat Gourad Hamadou

**Barkat Gourad Hamadou** (1. jaanuar 1930 Tew'o, praegune Dikhili piirkond – 18. märts 2018 Pariis) oli Djibouti poliitik, Djibouti peaminister 2. oktoobrist 1978 kuni 7. märtsini 2001.
Elvis (täpsustus)

**Elvis** on nimi, mis võib tähistada mitut asja:
***[[Elvis (eesnimi)|Elvis]]** on mehenimi. Tuntuim selle nime kandja on Elvis Presley.
***"[[Elvis (1956. aasta album)|Elvis]]"** on Elvis Presley teine stuudioalbum 1956. aastast
***"[[Elvis (1973. aasta album)|Elvis]]"** on Elvis Presley album 1973. aastast
***"[[Elvis (1979. aasta film)|Elvis]]"** on 1979. aasta telefilm
***"Elvis**" on telesaate "'68 Comeback Special" originaalpealkiri.
*17059 Elvis on asteroid
Paldiski tänavate loend

''Siin on loetletud Paldiski tänavad ja muud aadressikohad.

## A
Amandus Adamsoni

## H
Haki - Haraka - Heina

## I
Ingeri tee

## J
Jaama - Jaani tee - Jirti tee - Salavat Julajevi tee

## K
Kadaka tee - Kadakamarja - Kalmistu - Kannikese - Karikakra - Kelluka - Kivi - Kullerkupu - Kummeli

## L
Leetse tee - Lepiku - Liblika - Lille - Lilleaia - Lõuna - Lõunasadama tee

## M
Majaka tee - Marina - Mere - Merepiiri - Mereranna - Mereranna põik - Meresalu - Mereääre - Mereääre põik - Meriküla põik - Meriküla tee - Mesilase põik - Mesilase - Mooni - Mooniõie - Mustika tee - Muuli - Muru tee - Männi tee

## N
Naadi - 
Nurmenuku

## O
Oblika

## P
Paekaare - Pakri - Pallase - Pargi - Peetri - Pojengi - Põdra tee - Põhja - Põllu - Päevalille - Pääsukese

## R
Rae - Rae põik - Raja - Raja põik - Ristiku - Ristiku põik - Ronga

## S
Sadama - Saialille - Saialille põik - Sambla tee - Sarve tee - Sinilille - Soomepoiste - Suitsupääsukese

## T
Tallinna maantee - Tihase - Tikri - Tuule - Tuvi

## V
Vana-Tallinna maantee - Varese - Võilille - Võsa - Vägari tee - Väike - Värvu tee

## Ü
Ülase
Carl Timoleon von Neff

**Charles Timoleon von Neff** (2./14. september 1804 Püssi mõis, Lüganuse kihelkond – 24. detsember 1876 / 5. jaanuar 1877 Peterburi) oli baltisaksa kunstnik, Virumaa Muuga (*Münkenhof*) ja Piira (*Piera*) mõisnik.

Sündinud kodukooliõpetaja Felicite Neffi vallaslapsena, õppis Neff kõigepealt Rakvere kreiskoolis ja seejärel Dresdeni kunstiakadeemias Saksamaal. Noore kunstnikuna Venemaa tolleaegsesse pealinna Peterburi jõudes ning teenistust otsides maalis ta soovijate portreesid. Andeka ja viljaka kunstnikuna saavutas ta aadliseisuse, akadeemiku- ja salanõuniku auastme. 1831. aastal sai ta tsaar Nikolai esimeseks õukonnakunstnikuks, pälvis oma suurejooneliste maalide eest Peterburi Iisaku katedraalis ja tsaari residentsides Anna ordeni, Püha Stanislavi ordeni, Vladimiri tähe ning hiljem riiginõuniku ja siis salanõuniku tiitli.

Suureks inspiratsiooniallikaks oli Neffile Itaalia, mida ta oma elu jooksul korduvalt külastas. Kauneid loodusvaateid leidis ta ka Eestimaalt Piira ja Muuga mõisate ümbrusest. 1849. aastal soetatud Piira mõis oli talle ajutine peidupaik, Muuga mõis kunstiline väljakutse. Mõlemas Eesti mõisas viibis ta pigem suviti. Olles kõrgetasemeline ja tunnustatud kunstnik, veetis ta palju aega pealinnas Peterburis. Tema viimased eluaastad kulusid Muuga mõisa hoonete ehitamiseks ja sealse kunstikogu sisustamiseks, kuid asjaolude kokkulangemise tõttu ei saanud ta oma elusihti täielikult valminuna näha.

20. mail / 1. juunil 1838 abiellus ta Mõdrikul Mõdriku mõisniku tütre vabapreili Luise Auguste von Kaulbarsiga (1804–1882) ning neil sündisid tütar ja poeg:
* Mary von Neff (10./22. veebruar 1839 – 14. aprill 1919), abiellus Berliinis 25. aprillil 1859 Koigi mõisast pärit Liivimaa rüütelkonna sekretäri Moritz von Grünewaldtiga (1827–1873);
* Heinrich von Neff (15./27. september 1841 – 12. juuli 1906), Muuga mõisnik, abiellus 10./22. detsembril 1870 Trilli mõisniku tütre vabapreili Emilie von Stackelbergiga (1845–1916), immatrikuleeriti Eestimaa rüütelkonda 15./27. jaanuaril 1881.

Tütar Mary von Gruenewaldt kirjutas oma raamatus Carl Timoleon von Neffi kohta: 
::*Isale polnud antud näha oma maja, oma loometööd, täies korras ning kunstilises lõpetatuses. Nüüd aga – ükskõik, kas on õhtu ja päiksevalgus hõõgub punasel seinal, heites marmorskulptuuridele roosakat kuma ning tekitades lillakaid varje, või on hommik ja valguskiir toob hämarusest esile õnnistava Jeesuslapse taevalikult kuldse kuju, või on hoopis öö ja kuu heidab mahedat helki rõdu karüatiididele – ikka pean ma mõtlema, miks küll mu isal see kõik nägemata jäi.*

Neff suri Peterburis jõululaupäeval 1876. aastal ning maeti Simuna kiriku surnuaeda.

## Galerii

Pilt:Lady Barrett of Belhus, by Carl Timoleon von Neff.jpg
Pilt:Timoleon Karl Neff - Portrait of Valentina and Maria Genrihovnavolf, 1861.jpg
Pilt:Carl Timoleon Von Neff (1804-1877) Allegooriline figuur.jpg
Pilt:Mariya Nikolayevna i Olga Nikolayevna.jpg
Pilt:Itaalia tänavalapsed.jpg


## Viited

## Välislingid

* Artrenewal Carl Timoleon von Neffist
* Väljavõte Eestimaa rüütelkonna genealoogilisest käsiraamatust 1930
Matt Shadows

**Matt Shadows** (kodanikunimega **Matthew Charles Sanders**, sündinud 31. juulil 1981) on USA bändi Avenged Sevenfold laulja.

Matt Shadows oli punkbändis Successful Failure, kellele ta kirjutas laulu 'Streets', mis hiljem on esitatud ka Avenged Sevenfoldi poolt.

Ta on olnud pikka aega (alates kuuendast klassist) koos oma tüdruksõbra Val Dibenedettoga. Matti kirjutatud power-ballaadid "Warmness on the Soul" (Sounding the Seventh Trumpet) ja "Seize the Day" (City of Evil) on pühendatud Valile.

Inglismaal lõhkes tal esinemise ajal kõris veresoon, mis oli tingitud tema "hardcore" karjumisest. Seda karjumist on kuulda ka plaatidelt, mis on välja antud enne "City of Evilit". Kuulujuttude järgi oli see tema laulmisstiili muutumise põhjuseks, aga ta hääl taastus kiiresti, pärast paari operatsiooni ja tuntud vokaalitreenija Ron Andersoni juures õppimist. Sellegipoolest on Matt Shadows ühes intervjuus öelnud, et see polnud tema laulmisstiili muutumise põhjuseks, "Ron õpetas mind karjuma veel paremini kui kunagi varem, aga see ei lähe meie praeguse stiiliga kokku," räägib Matt.

Ron Anderson, kes on töötanud Axl Rose'iga (Guns N' Roses), Scott Weilandiga (Velvet Revolver) ja Chris Cornelliga (Soundgarden), aitas Matt Shadowsil saavutada need võimsad vokaalid, mis on iseloomulikud tema iidolitele. Selline muutus muutis väga palju bändi mainet, hardcore'i fännid olid vihased, uus stiil aga leidis palju uusi fänne.

## Isiklikku
Esimese tätoveeringu tegi Matt siis, kui ta oli 15-aastane. Muude tätoveeringute hulgas on tal tätoveeritud ka "Sounding the Seventh Trumpeti" kaanepilt, üle rinna ja suur "Deathbat" ehk Avenged Sevenfoldi logo, üle kõhu.
Matt ja Avenged Sevenfoldi trummar The Rev käisid koos katoliiklikus koolis.

Ta on allergiline heina vastu ja mängis ülikoolis korvpalli. Matt räägib, et ta oleks elukutseline korvpallur, kui ta poleks Avenged Sevenfoldis.

Samuti kannab ta kullast hambakatteid. Teda on nähtud kandmas ka hõbedast hambakatteid, mida ta kandis "Beast and the Harloti" videos.

"Ta on lahe tüüp. Ta on hirmutu liider ja parim laulja – nii loominguline kui olla annab." – Synyster Gates
Synyster Gates

**Brian Elwin Haner, Jr.** (sündinud 7. juulil 1981), esinejanimega **Synyster Gates** või lihtsalt **Syn**, on ansambli Avenged Sevenfold soolokitarrist ja taustalaulja.

## Elukäik
Gatesi kodukoht on Huntington Beach Californias. Gatesi sai oma esimese kitarri umbes kümneaastaselt ning juba kaheteistkümnendaks eluaastaks oskas lugusid kuulmise järgi mängida. 

Gatesi isa on muusik ja koomik Brian Haner Senior, kes mängib aeg-ajalt bändis akustilist kitarri. Tema hüüdnimi on Papa Gates. 

Gates õppis Muusikute Instituudis Los Angeleses.

Ta oli bändi Pinkly Smooth koosseisus, mis oli muusik The Revi kõrvalprojekt. Ta mängis ansamblis kitarri, kuid kuna mõlemad muusikud soovisid end täisajaga A7X-le pühendada, jäi projekt tagaplaanile.
 
Brianit võib tihti kandmas näha Fedorat või DVS-i nokatsit. Tal on nii palju mütse, et reisides on tal nende jaoks eraldi kohver.
 
Synil on mitu tätoveeringut. Rooma numbritega seitse vasaku kõrva taga, kiri "Marlboro" nukkidel, number üks vaskakul pöidlal (esimene tätoveering), kiri "Blue Blood" vasaku rinna kohal, "Haner" selja ülaosas (kuna see on tema arust halvasti tehtud tätoveering, siis on teda pea võimatu särgita näha), vasaku käe keskmisel sõrmel on lilla kirst. Mõlemad käsivarred on täielikult kaetud tätoveeringutega, mis kujutavad koletisi, kes kannatavad mingisuguse piinamise all ja kuna need tätoveeringud moodustavad nagu omaette varrukad, siis enamasti võib teda näha kandmas varrukateta särke. Üks viimaseid tätoveeringuid on tal rinna peal suurelt FOREVER, mis on pühendatud nende trummarile Revile, kes suri 2009.
 
Tema suurim eeskuju on Dimebag Darrell ansamblist Pantera.

## Varustus
#Schecter Synyster Custom
#Jim Dunlop Cry Baby From Hell Wah Pedal
#Digitech Whammy Pedal
#Visual Sound H20 Chorus/Echo Pedal
#Boss CS-3 Compressor
#Boss RV-5 Reverb
#Boss SD-1 Overdrive (For Leads)
#Boss PH-3 Phase Shifter
#Frantone "The Sweet"
#Voodoo Lab Pedal Power 2
#GCX guitar Audio switcher
#DMC Ground Control Pro (Located on floor for Pedal Switching)
#Bogner Ubershall Head and 4x12 Cab
#Ernie Ball 2215 Skinny top Heavy Bottom Strings

## Isiklikku
"Parim kitarrist, keda ma oma elus kohanud olen. Lisaks sellele näeb ta hea välja, seksikas mees. Ta on pooleldi sakslane ja ta kannab lahedaid kübaraid." – The Rev

"Ma õpetasin Syni kitarri mängima, kui ta oli kümneaastane, nüüd õpetab tema mind, see on hirmutav, kui hästi ta mängib. Syn ja mina kirjutasime koos ühe laulu, see oli filmile "Payback", peaesineja C. Thomas Howelliga, kui Syn oli umbes 12-aastane. See oli punklaul, või midagi taolist, kui seda meenutada." – Syni isa

## Viited
Zacky Vengeance

**Zachary James Baker** (esinejanimega **Zacky Vengeance**; sündinud 11. detsembril 1981) on Avenged Sevenfoldi rütmikitarrist.

Zacky Vengeance on vasakukäeline. Ta õppis kitarri mängima, kui ta oli 13-aastane. Ta oli Avenged Sevenfoldi põhikitarrist kuni "Waking the Fallenini".

Huntington Beach High Schoolis õppides asutasid Zacky, M. Shadows ja The Rev Avenged Sevenfoldi. 2005. aasta lõpus lõi Zacky rõivafirma Vengeance University. Enne Aveged Sevenfoldi loomist tegi ta kaasa punkansamblis MPA, mis tuli sõnadest *Mad Porno Action*. MPA ei olnud eriti edukas. 

Zacky valis oma esinejanimeks Zacky Vengeance, sest tahtis teha tagasi kõigile nendele inimestele, kes olid kahelnud tema potentsiaalis. Tema oli ka see, kes mõtles Jonathan Sewardile esinejanime Johnny Christ, sest ta arvas, et see lihtsalt sobib Johnnyle. Oma roll oli bändi kujunemisel ka Zacky nooremal vennal, sest just tema tutvustas Jonathan Sewardit bändile.

Zacky vanemad kinkisid talle 13. sünnipäevaks esimese kitarri, see oli mõeldud paremakäelistele. Zacky õppis kitarri mängima vasakukäelisena.
 
## Varustus
#Schecter S-1 Guitars (Pro, Elite, Blackjack)
#Boss NS-2 Noise Suppressor
#Boss TU-2 Chromatic Tuner
#Boss RV-5 Reverb
#Bogner Ubershall Head and 4x12 Cab
#Ernie Ball 2215 Skinny Top Heavy Bottom Strings

## Isiklikku
Zacky on pooleldi sakslane, pooleldi itaallane. Ta armastab sushit ja kõike itaaliapärast.
Zackyl on koer Ichabod Vengeance.
Johnny Christ

**Johnny Christ** (sündinud 18. novembril 1984) on USA muusik, bändi Avenged Sevenfold kolmas bassimängija.

Johnny Christ on olnud bändis alates 2002. aastast. Kuigi Justin Sane mängis bändi esimesel täispikkuses väljaande "Sounding the Seventh Trumpet" salvestusel, lahkus ta uimastisõltuvuse ja isiklike probleemide pärast ning Johnny Christ võttis üle tema koha Avenged Sevenfoldis.
## Isiklikku

Johnnyl on juuri Poolas, aga ta elab California osariigi Orange'i maakonnas Huntington Beachis. Ta tutvus bändiliikmetega Zacky Vengeance'i noorema venna Matthew' kaudu, kellega ta käis ühes koolis. Samuti on Johnny ainuke bändiliige, kellel on tätoveeritud vaid üks käsi.

"Ta teeb väga head tööd. Meil on olnud palju bassiste. Tema on esimene, kes meile päriselt meeldib." – Zacky Vengeance

## Varustus
#Ernie Ball Musicman Sterling Bass
#Ampeg SVT 8x10 Cab
#Gallien Krueger 1001 RB Head
#Ernie Ball 2831 Power Slinky Bass Strings
The Rev

**James Owen Sullivan** (9. veebruar 1981 – 28. detsember 2009), esinejanimega **The Rev** või **The Reverend Tholomew Plague**, oli ansambli Avenged Sevenfold trummar ja taustalaulja.

Ta käis koos Matt Shadowsiga katoliiklikus koolis, kust ta kolmandal kursusel välja visati. Lisaks Avenged Sevenfoldile tegi ta koos Synyster Gatesiga kaasa ka bändis Pinkly Smooth, kus ta hüüdnimeks oli Rathead (rotipea), ning surf-punki bändis Ballistico, kus ta oli üllataval kombel hoopis laulja, mitte ei mänginud trumme. Enne Avenged Sevenfoldi ja Pinkly Smoothi mängis The Rev ska-bändis Suburban Legends.

Enamiku laulude ja laulusõnade autor oli The Rev.

## Isiklikku
Enne kui Avenged Sevenfold muusikaga raha teenima hakkas, töötas The Rev lisaks autoselamisele pesumajas.
"The Rev on muusikaline geenius. Laulukirjutamine, laulmine, trummid. Mehel on rohkem talenti kui ükskõik kellel bändist." - Matt Shadows

#### Varustus
#DW Maple Collectors Series Drums, Black to Red Burst
#18x22" Bass
#7x8', 8x10", 9x12", 11x14", and 13x16" Toms (7x8' Tom not used live)
#5x14" Pork Pie Snare
#Black DW Hardware and Pedals
#Sabian and Zildjian Cymbals
#Pro Mark Sticks

#### Surma põhjused
Surma põhjuseks oli erinevate ravimite koosmõju. Fännid usuvad, et see ei olnud enesetapp. Jimmy sündis suurenenud südamega ja selle haiguse põdejad surevad varakult.
Abdallah Mohamed Kamil

**Abdallah Mohamed Kamil** (sündinud 1936) on Djibouti poliitik, peaminister 5. veebruarist 1978 kuni 2. oktoobrini 1978.
Ahmed Dini Ahmed

**Ahmed Dini Ahmed** (1932–12. september 2004) oli Djibouti poliitik, peaminister 12. juulist 1977 kuni 5. veebruarini 1978.
Hassan Gouled Aptidon

**Hassan Gouled Aptidon** (15. oktoober 1916 – 21. november 2006) oli Djibouti poliitik, esimene peaminister 28. juunist 1977 kuni 12. juulini 1977 ja esimene president 28. juunist 1977 kuni 8. maini 1999.
Rideau

**Rideau** on jõgi Põhja-Ameerikas. Algab Rideau järvedest. Voolab valdavalt kirdesse ja põhja. Langeb joana Ottawa jõkke selle paremalt kaldalt.
Rhön

**Rhön** on mäestik Euroopas Saksamaal, mis asub Hesseni, Baieri ja Tüüringi liidumaadel. Kõrgus kuni 950 meetrit (Wasserkuppe). Mäestikust lähtub Fulda jõgi.
Ali Sabiehi piirkond

**Ali Sabiehi piirkond** on 1. järgu haldusüksus (piirkond) Djiboutis. Piirneb põhjas Arta piirkonnaga, idas Somaalimaaga, lõunas Etioopiaga ja läänes Dikhili piirkonnaga.

Piirkonnas on kaks linna: Ali Sabieh ja Holhol.
Dikhili piirkond

**Dikhili piirkond** on 1. järgu haldusüksus (piirkond) Djiboutis. Piirneb põhjas Tadjoura piirkonnaga, läänes ja lõunas Etioopiaga ning idas Arta piirkonnaga ja Ali Sabiehi piirkonnaga. 

Piirkonnas on neli linna: Dikhil, As Ela, Galafi ja Yoboki.
Obocki piirkond

**Obocki piirkond** on 1. järgu haldusüksus (piirkond) Djiboutis. Piirneb põhjas Eritreaga, edelas Tadjourahi piirkonnaga ja idas Punase merega.

Piirkonna linnad on Obock ja Khor Angar.

Piirkonnas on mitmeid soolajärvi. We'ima Wenzi jõgi voolab mööda Eritrea ja Obocki piirkonna piiri.
Tadjourahi piirkond

**Tadjourahi piirkond** (ka *Tadjoura piirkond*) on 1. järgu haldusüksus (piirkond) Djiboutis. Piirneb põhjas Eritreaga, läänes Etioopiaga, kirdes Obocki piirkonnaga ning lõunas Dikhili ja Arta piirkonnaga.
Djibouti (linn)

**Djibouti** on Djibouti suurim linn ja pealinn.

Djibouti rajasid prantslased asustamata piirkonda 1888. aastal. Mõned aastad hiljem, 1896. aastal sai sellest Prantsuse Somaalimaa keskus.

## Viited
Palkino rajoon

**Palkino rajoon** on haldusüksus Venemaal Pihkva oblastis. Palkino rajoon piirneb läänes Lätiga. Rajoon moodustati Leningradi oblasti koosseisus 1927. aastal.

Rajoonis on Palkino linnaasundus ja 4 valda.

## Viited

## Välislingid

*http://palkino.narod.ru/
NS

**NS** või **Ns** või **ns** on lühend, mis võib tähendada järgmist:

*NS on nimeseadus
*NS on nuhtlusseadustik (Vene kriminaalkoodeks 1845. aastast)
*NS on "Nykysuomen sanakirja" (soome keele seletussõnaraamat)
*NS on lühend natsionaalsotsialismist
*Ns on nilsboorium (keemiline element)
*ns on SI-süsteemi ühik nanosekund
*ns on näidissovhoos
Stéphane Grappelli

**Stéphane Grappelli** (26. jaanuar 1908 – 1. detsember 1997) oli Itaalia päritolu prantsuse viiulimängija, kes sai tuntuks tänu sellele, et oli koos Belgia kitarristi Django Reinhardtiga ansamblis Quintette du Hot Club de France, mis oli Euroopa džässmuusika üks eestvedaja 1930. aastatel. Ta on salvestanud ühe albumi ("Improvisations"; 1956) ka koos Maurice Vanderi (klaver), Pierre Michelot' (kontrabass) ja Baptist Reilesiga (trummid).
Da Vinci kood

**"Da Vinci kood"** on Dan Browni 2003. aastal ilmunud kriminaalromaan, kus kujutatakse Jeesuse ja Maarja Magdalast järglase olemasolu, kelle "vereliin" ulatub tänapäeva. 

Romaani märksõnadeks on püha graal, Merovingid, Siioni Prioraat, Montségur, katarid, templirüütlid, Philippe IV Ilus, roosiristlased, Rennes-le-Château, Bérenger Saunière, taas Siioni Prioraat ja Šotimaal asuv Rosslyni kabel.

## Sisu
Sisu tänapäevane osa hõlmab 24 tunni jooksul toimuvaid sündmusi, peamiselt Pariisis, Londonis ja Šotimaal. Harvardi Ülikooli professor Robert Langdon ja Sophie Neveu (koodide salasõnumite analüüsile spetsialiseerunud detektiiv) aitavad lahendada Jacques Saunière'i, Pariisi Louvre'i muuseumi kuraatori kummalise mõrva saladust.

Nad avastavad, et Saunière mõrvati, sest ta oli Siioni prioraadi suurmeister. Siioni prioraat on väidetavalt salaühing, mis asutati, varjamaks “tõde”, et Jeesus abiellus Maarja Magdaleenaga, valmistades teda ette juhtima kirikut pärast Jeesuse surma.

Selle salateadmise kohaselt oli Maarja Magdaleena Jeesuse ristilöömise ajal temast rase ja Prantsusmaal on tänaseni säilinud nende järeltulijatest alguse saanud kuninglik suguvõsa. Reaalse karika või peekri asemel oli püha graal Maarja Magdaleena ise – “anum”, kes hoidis oma üsas Jeesuse verd, kandes tema last.

Väidetavalt on Siioni prioraat peitnud Graali reliikvia – Maarja Magdaleena luud koos arvukate dokumentidega, mis tõendavad Jeesuse otsest vereliini. See avaldatakse maailmale kui selleks on saabunud õige aeg.

Loos on vandenõusse segatud katoliku preestriordu Opus Dei (ladina keeles “Jumala töö”) liikmed, et hoida tõde varjatuna, kuna selle ilmsikstulek ei õõnestaks mitte ainult patriarhaalset katoliku kirikut, mis on naisi alla surunud, vaid lükkaks ümber kogu kristluse alused.

## Teoses esitatud väiteid
* Maailm on teinud tohutu vea, asendades maa-ema Jumal Isaga.
* Algkristlased ei uskunud, et Jeesus oli jumalik, vaid ainult, et ta oli lihtsalt jutlustaja ja suur prohvet.
* Pärast Rooma keisri Constantinus Suure väidetavat pöördumist kristlusse võttis ta riigikiriku aluseks idee Jeesuse jumalikkusest, et saavutada meeste ülemvõim ja naiste allasurumine.
* Nikaia kirikukogu, mille Constantinus aastal 325 m.a.j kokku kutsus, otsustas, millised evangeeliumid peavad Uues Testamendis sisalduma.
* Nikaia kirikukogu jättis välja hulga gnostilisi kirju Jeesuse elust, et kujutada teda jumaliku, mitte tavalise (ja sureliku) abielumehena.

## Vaata ka
*Gnostiline kirjandus (gnostitsism)
*Leonardo da Vinci (maal “Püha õhtusöömaaeg”)
*P lade
*Püha graal
*Da Vinci kood (film)

## Välislingid
*Teose kirjeldus Dan Browni kodulehel (inglise keeles)
*"Da Vinci kood" Ulmekirjanduse BAASis
*Da Vinci koodi lahtimuukimine, Eesti Ekspress, 27. jaanuar 2005.
*"Da Vinci kood" – bestseller või keelatud kirjandus?, Postimees, 18. juuni 2005.
Jānis Pujats

**Jānis Pujats** (sündinud 14. novembril 1930) on läti katoliku vaimulik. Ta oli aastatel 1991–2010 katoliku kiriku Riia peapiiskop ja on alates 1998. aastast kardinal.

Pujats sündis Nautrenis. Ta õppis Riia Teoloogilises Seminaris kuni selle sulgemiseni 18. jaanuaril 1951. Pujats ordineeriti 29. märtsil 1951 preestriks salaja Riia peapiiskop Antonijs Springovičsi poolt. Paavst Paulus VI ametiajal toetas Pujats tolle kirikureforme ning avaldas hiljem esimese lätikeelse missaraamatu. 1991 nimetas Johannes Paulus II ta alates 1958. aastast vakantsena olnud Riia peapiiskopi ametisse. 1998. aastal sai Pujatsist kardinal, kuid kuni 2001. aastani oli tema staatus varjatud (*cardinalis in pectore*). Pujats osales Benedictus XVI valimistel 2005. aastal, saades tuntuks kui ainus kardinal, kes rääkis alati ladina keeles. Ta osales 28. novembrist 14. detsembrini 1991 ja 1. oktoobrist 23. oktoobrini 1999 Vatikanis Euroopa piiskoppide assambleel; 2.oktoobrist 29. oktoobrini 1994, 30. septembrist 27. oktoobrini 2001 ja 2. oktoobrist 23. oktoobrini 2005 maailma piiskoppide sinodil.

26.–27. veebruaril 2003 viibis ta Läti presidendi riigivisiidil ametliku delegatsiooni koosseisus Poolas. 16. juunil 2005 kohtus ta Läti presidendi Vaira Vīķe-Freibergaga.

Kardinal Pujats külastas 28. aprillil 2004 Tartut ja osales 10. septembril 2005 piiskop Philippe Jourdani ametissepühitsemisel Tallinnas.

2010. aastal loobus kardinal Pujats vanuse tõttu Riia peapiiskopi kohast, paavst Benedictus XVI kinnitas selle 19. juunil. Pujatsi järeltulijaks sai Zbigņevs Stankevičs.

## Ametid

*3. juuli 1951 – 22. september 1953 Zosna vikaar
*22. september 1953 – 13. oktoober 1954 Berzosi vikaar
*13. oktoober 1954 – 8. aprill 1957 Rudzatu preester
*8. aprill 1957 – 28. veebruar 1958 Stiernene preester
*28. veebruar 1958 – 11. oktoober 1966 preester Riias
*11. oktoober 1966 – 9. november 1979 Riia Teoloogilise Seminari õppejõud
*14. november 1972 paavsti kaplan
*28. oktoober 1974 Riia Teoloogilise Seminari inspektor
*9. november 1979 – 27. detsember 1984 Riia peapiiskopkonna generaalvikaar
*1981 Riia katedraali ülempreester
*27. detsember 1984 – 22. detsember 1987 Riia Teoloogilise Seminari kiriku liturgilise komisjoni sekretär ja vikaar
*9. oktoober 1986 Riia Teoloogilise Seminari inspektor
*22. detsember 1987 – 1. juuni 1991 dekaan
*23. veebruar 1988 paavsti auprelaat
*26. jaanuar 1989 Kristus Karala pastor Riias
*Vatikani teise oikumeenilise kirikukogu liturgilise reformi täideviimise komisjoni juht Lätis
*8. mai 1991 – 19. juuni 2010 Riia peapiiskop (pühitseti ametisse 1. juunil 1991)
*21. veebruar 1998 kardinal in pectore (avalikustati 21. veebruaril 2001)
*21. veebruar 2001– Santa Silvia kardinalpreester

## Välislingid
*Elulugu. (inglise keeles)
Helen Lokuta

**Helen Lokuta** (sündinud 12. aprillil 1975 Tartus) on eesti ooperilaulja.

## Hariduskäik
Ta on õppinud Karlsruhe Muusikakõrgkoolis (2000) ja 2001. aastal Karlsruhe Ooperikõrgkoolis.

2002. aastal lõpetas ta Eesti Muusikaakadeemia laulmise erialal (õpetajad Pille Lill ja Tamara Novitšenko). Ta on lõpetanud Eesti Muusikaakadeemia ka magistriõppes (juhendaja Jaakko Ryhänen). 

Ta on hääleliigilt metsosopran. 

2001. aastast oli ta rahvusooperi Estonia vabakutseline solist, 2006. aastast koosseisuline solist.

2011. aastal esines ta Saaremaa ooperipäevadel.

## Tunnustus
* 1994 Eesti noorte lauljate konkursi I preemia
* 2002 Eesti noorte interpreetide lauluvõistluse "Con brio" finaal
* 2007 Eesti Teatriliidu muusikaauhind
* 2007 Harjumaa teatripreemia
* 2007 Eesti Kultuurkapitali helikunsti sihtkapitali aastapreemia (kaalukate lavarollide eest)
* 2011 ja 2015 ja 2019 – SEB publikupreemia  
* 2026 Georg Otsa nimeline auhind (vankumatu professionaalsuse, muusikalise küpsuse, stiilitunnetuse ja tugeva lavalise kohaloluga silma paistnud osatäitmiste eest ooperites ja operettides ning kammermuusika ja suurvormide esitamisel Rahvusooperis Estonia).

## Rolle
(*helilooja, ooper, roll*)
*Georges Bizet "Carmen" (Carmen)
*Rimski-Korsakov “ Tsaari Mõrsja” ( Ljubaša)
*Verdi "La Traviata" (Flora) 
*Pjotr Tšaikovski "Padaemand" (Polina) 
*Eduard Tubin "Barbara von Tisenhusen" (Anna)  
*Léo Delibes'i ballett "Coppélia" (vokaalsolist)
*Gioachino Rossini "Tuhkatriinu" (Tuhkatriinu)
*Verdi "Rigoletto" (Maddalena)
*Verdi "Falstaff" (Meg) 
*Joseph Haydn "Apteeker", (Volpino)
*Wolfgang Rihm "Jacob Lenz" (Hääl)
*Mozart "Võluflööt" (III daam)
*Haydn "Üksik saar" (Costanza)
*Haydn "Elu kuu peal" (Lizetta) 
*Jacques Offenbach "Orpheus põrgus" (Ateena) 

Ta on teinud koostööd selliste dirigentidega nagu Eri Klas, Tõnu Kaljuste, Arvo Volmer, Paul Mägi ja Johannes Somary ning paljude nimekate orkestritega nii Eestis kui välismaal, muu hulgas ERSO ja Tallinna Kammerorkestriga ning Jersuusalemma sümfooniaorkestriga. 

Soolokontserte on ta andnud peale Eestis ka Iisraelis, Ameerikas, Euroopas, Kanadas.

## Viited

## Välislingid
*Andres Laasik, "Helen Lokuta — solist juba viieaastaselt", Eesti Päevaleht, 7. november 2009
Akaa linn

**Akaa** on linnaks nimetatav omavalitsusüksus Soomes Pirkanmaa maakonnas.

Naabervallad on Hämeenlinna linn, Lempäälä vald, Urjala vald, Valkeakoski linn ja Vesilahti vald.

Linn tekkis 1. jaanuaril 2007 Toijala linna ja Viiala valla liitumisel. 2011 liideti Akaaga Kylmäkoski vald.

## Viited
Gustavo Santaolalla

**Gustavo Santaolalla** (sündinud 1952 Buenos Aireses Argentinas) on kahel korral filmiauhinnaga Oscar pärjatud Argentina helilooja, muusik ja filmiprodutsent. 

## Filmograafia
**"[[She Dances Alone]]"* (1981)
**"[[Amores perros]]"* (2000) 
**"[[The Insider (film)|The Insider]]"* (1999)
*"21 grammi"(2003) 
**"[[Salinas grandes]]"* (2004) (TV) 
**"[[Rendezvous]]"* (2004) 
**"[[Motorcycle Diaries]]"* (2004) 
**"[[North Country]]"* (2005) 
*"Brokebacki mägi" (2005) 
*"Paabel" (2006)

## Välislingid
* 
* Gustavo Santaolalla allmusic.com
Väegrupp Ostmark

**Väegrupp Ostmark** (saksa keeles *Heeresgruppe Ostmark*) oli Teise maailmasõja ajal Saksa väes tegutsenud militaarüksus.

## Ajalugu

Moodustati 1945. aasta mais väegrupi Süd ümbernimetamisega väegrupiks Ostmark

## Komandörid

*:Lothar Rendulic (05.1945)

## Allunud väeosad

Mai 1945.:
:*8. armee
:*6. tankiarmee
:*6. armee
Veeala

**Veeala** (ka **akvatoorium**, **veeväli**) on veega püsivalt kaetud ala .

Laias laastus jagatakse akvatooriumid mingit ühtset suurt veekogu hõlmavaks, näiteks **[[meri|mere]] veeala**, või mingi ühtse veekogu mingit osa-ala hõlmavaks, millel sageli on mingi kindel eesmärk (näiteks **[[sadam]]a veeala**).

## Vaata ka
* Territoriaalmeri ehk territoriaalveed

## Viited
Hurghada lennujaam

**Hurghada rahvusvaheline lennujaam** on lennujaam Egiptuses Al-Ghardaqah's.

Lennujaamas on üks 45 meetri laiune ja 4000 meetri pikkune maandumis-hoovõturada suunaga 16/34. Lennuväli on tegutsenud ka sõjaväelennuväljana, siis oli kasutusel ka teine rada suunaga 30/12
Berm

**Berm** ehk **linne** on kitsas tasandatud maariba, mis lahutab kahte eri kõrgusega ala, näiteks kaeviku eeskülje ja eesvalli vahel.

## Vaata ka
*tamm
*pais
Naturalisatsioon

**Naturalisatsioon** on kodakondsuse saavutamiseks ette nähtud seaduslik toiming isikule, kes ei ole riigi sünnijärgne kodanik. Seda saab teha näiteks siis kui abiellud riigi kodanikuga.

## Vaata ka
* Naturalisatsioon Eestis

## Välislingid
*https://www.riigiteataja.ee/ert/act.jsp?id=1042868
Big Island

**Big Island** (inglise Suur saar) on mitme saare nimi:

*Big Island, saar Kanadas Hudsoni väinas.
*Big Island, saar Lake of the Woods'i järves.
*Hawaii saar, saar Hawaii saarestikus.
Haldusorgan

**Haldusorgan** on iga avaliku halduse ülesandeid täitev asutus, kollegiaalkogu või ametiisik. 

Kui eraõiguslik isik täidab haldusorganile pandud avalikke ülesandeid, loetakse see eraõiguslik isik ülesannete täitmise ulatuses haldusorganiks. Haldusorgani tegevus peab baseeruma seadusel ning seaduse alusel antud õigusaktil. Haldusorgani tegevust üldiselt reguleerib põhikiri, milles sätestatakse haldusorgani pädevus, õigused ja kohustused, samuti alluvus. Kui haldusorganil ei ole põhikirja, peavad tema pädevus, õigused ja kohustused olema sätestatud seadusega.

Haldusorganid on tavaliselt täidesaatva riigivõimu asutused või nende hallatavad asutused.

## Viited

## Välislingid
*Haldusmenetluse seadus
Asutus

**Asutus** (vanemas kirjanduses ka *asutis*) on ühiskonnas halduslikke, majanduslikke, kultuurilisi, hariduslikke, sotsiaalseid või muid ülesandeid täitev iseseisev, ainelise tootmisega mitte tegelev institutsioon. 

Riigi- ja haldusõiguses mõistetakse asutusena halduse kandja osa ehk organit, millel on määratud piirides organisatsiooniline ja funktsionaalne iseseisvus. Asutus esindab oma ülesannete täitmisel haldusevälistes või halduse kandjate vahelistes suhetes halduse kandjat. 

Eesti õiguses eristatakse ametiasutusi, riigiasutusi, kohaliku omavalitsuse asutusi, valitsusasutusi ja valitsusasutuste hallatavaid asutusi.

## Asutuse liike
*haldusasutus
*hoolekandeasutus
*tervishoiuasutus
Kahtlustatav

**Kahtlustatav** on Eesti Vabariigis kriminaalmenetluse seadustiku § 33 järgi isik, kes on kuriteos kahtlustatavana kinni peetud, või isik, keda on piisav alus kahtlustada kuriteo toimepanemises ja kes on allutatud menetlustoimingule.

Kriminaalmenetluse seadustiku § 217 kohaselt on isiku kahtlustatavana kinnipidamine menetlustoiming, mis seisneb isikult kuni 48 tunniks vabaduse võtmises. Kinnipidamise kohta koostatakse kinnipidamisprotokoll.

## Vaata ka
*Süüdistatav
*Süüdimõistetu

## Välislingid
*Kriminaalmenetluse seadustik
Sepo Seeman

**Sepo Seeman** (sündinud 30. mail 1971 Noarootsi vallas) on eesti näitleja.

Seeman on lõpetanud Haapsalu Gümnaasiumi. Kooli ajal tegeles ta alates neljandast klassist vehklemisega Haapsalu klubis En Garde. Ta on tulnud Eesti juunioride meistriks ja saanud vehklemises NSV Liidu meistersportlase nimetuse. Gümnaasiumipäevil osales kooliteatri tegemistes, seejärel täiendas end Randlase õppestuudios.

Sepo Seeman on lõpetanud Tallinna Pedagoogilise Instituudi näitejuhi eriala 1993. aastal.

Ta töötab Pärnu teatris Endla alates 1993. aastast (ka külalisnäitlejana). Aastatel 1995–2002 oli Seeman ansambli Kuldne Trio koosseisus, ta on laulnud ka ansamblis Kala ning teatriansamblis Liepaja.

Ta on mänginud muusikalides
* "Sugar" (2000)
* "Hull sinu järele" (2004)
* "Pipi Pikksukk"
* "Shrek" (2013)
* "Mamma Mia!" (2018)
* "Vana klaver ehk suusabaasis on tantsupidu" 2020.

2015. aasta sügisel osales ta TV3 telesaates "Su nägu kõlab tuttavalt". 2018. aastal võttis osa saatest "Su nägu kõlab tuttavalt" (kuldne hooaeg).

## Rollid telesaadetes ja -sarjades
* "Viva Las Vegas" - saatejuht
* "Puhka Eestis" - saatejuht
* "Võta või jäta" - saatejuht
* "Nota bene! Teatriluulud" (2000) - Gunnar Silk
* "Ohtlik lend" (2006) - Gunnar
* "Vilde tee" (2009–2010) - osaleja
* "Kälimehed" (2010–2012) - Urmas
* "Heeringas Veenuse õlal" (2011) - Sepo
* "Kättemaksukontor" (2009–2013, 2025) - Martin Arrak (36 episoodi)
* "Pühapäev Sepoga" - saatejuht
* "Lotte lood" (2017) - jänes Adalbert

## Filmirollid
* "See kadunud tee" (1991, rež. Jaan Kolberg) - õlut joov poiss diskol
* "Vanad ja kobedad saavad jalad alla" (2003, rež. Rando Pettai) - Nagu Vari
* "Stiilipidu" (2005, rež. Peeter Urbla) - Härra Lõbu
* "Kuldrannake" (2006, rež. Jüri Sillart) - Toomas
* "1944" (2015, rež. Elmo Nüganen) - taluperemees
* "Lotte ja kadunud lohed" (2019, rež. Janno Põldma|Heiki Ernits) - Adalbert (hääl)

## Tunnustus
* 2002, 2003, 2004, 2006, 2008, 2011, 2014 Endla teatri publikulemmik
* 2003, 2007 Endla teatri kolleegipreemia
* 2005 Eesti Näitlejate Liidu auraha
* 2021 Aasta meelelahutaja

## Isiklikku
Tal on pojad Aleksander, Oskar ja Johannes.

Hiiumaalt Kõlunõmmest pärit talumees Kõlu Magnus (Maunus) (1710–1781) ja tema abikaasa Kadri olid Tõnis Niinemetsa, Sepo Seemani ja Margus Tabori esivanemad.

## Viited


## Välislingid
* Siin me oleme. R2, 30. aprill 2013.
* Sepo Seemani monoetendus "Eesti mees ja tema naine" .... Kroonika, 5. veebruar 2014.
* Sepo Seeman: Mõistmine, kuidas elada, võtab aega. 3. aprill 2019.
* Sepo Seeman: hirm on see, mis aeg-ajalt paneb pühapäeval lubama, et homsest hakkab uus elu. YouTube, 4. juuni 2021.
Thief (ansambel)

**Thief** oli Eesti ansambel.

## Koosseis
*Kristjan Kallas – trummar
*Ott Kangur – kitarrist
*Joel Kopli – basskitarrist
*Ewert Sundja – laulja ja klahvpillimängija
*Esmane trummar Joel Võsu
*

## Diskograafia
### Singlid
*"Sleeping With the Sun" (2008)

## Välislingid
* 

*
A Hard Day's Night (album)

"**A Hard Day's Night**" on The Beatlesi kolmas album ja sama albumi nimilugu 1964. aastast. Album on samanimelise filmi *[[soundtrack]]*.

2003. aastal koostatud Rolling Stone'i kõigi aegade 500 parema albumi loendis asub see 388. kohal.

## Laulud
Kõikide laulude autorid on John Lennon ja Paul McCartney (Lennon/McCartney).

### A-pool
#"A Hard Day's Night" (2:32)
#"I Should Have Known Better" (2:44)
#"If I Fell" (2:22)
#"I'm Happy Just to Dance with You" (1:58)
#"And I Love Her" (2:31)
#"Tell Me Why" (2:10)
#"Can't Buy Me Love" (2:14)

### B-pool
#"Any Time at All" (2:13)
#"I'll Cry Instead" (1:47)
#"Things We Said Today" (2:38)
#"When I Get Home" (2:18)
#"You Can't Do That" (2:37)
#"I'll Be Back" (2:20)
Kavaler

**Kavaler** on mitmetähenduslik sõna. See võib tähendada:

* ordenikandjat;
* väärikalt käituvat meest;
* daami aupaklikku saatjat;
* daami austajat.

## Sõna päritolu

Eesti keelde on sõna "kavaler" tulnud saksa keelest (*Kavalier*), kus tal on samad tähendused. Saksa keelde on see sõna omakorda laenatud prantsuse või itaalia keelest (vastavalt *chevalier* või *cavaliere*), kus see on kasutusel aadlitiitlina. Sõna algupära on vulgaarladina keelest (*caballarius*, hobusemees), mille tüveks on ladinakeelne *caballus*, hobune. 

Keskaegsete rüütliordude liikmed olid hobusemehed ehk ratsanikud ning ordu tunnustäheks oli eriline märk, millest arenesid välja tänapäeva ordenid. 

## Vaata ka

* Rüütel
Viljastumine

**Viljastumine** ehk **fertilisatsioon** ehk **süngaamia** on sugulise sigimise põhiprotsess, milles eriomased rakud (või rakutuumad) ühinevad sügoodiks.
Viljastumisel toimub enamasti kahe isendi (hrl samast liigist) sugurakkude ehk gameetide liitumine (kopuleerumine) ja seeläbi ka nende genoomide ühinemine.

Kõige tavalisem viljastumisviis on kopulatsioon (tsütogaamia). 

Tavaliselt eristatakse gameetide viljastumisel kaht järku: plasmogaamiat ja karüogaamiat. Mõnedel loomarühmadel on iseloomulik ka üksnes plasmogaamia (pseudogaamne partenogenees) või karüogaamia. 

Eri isendite (sugu)rakkude (või tuumade) ühinemist nimetatakse ristviljastumiseks; kui aga sama isendi (sugu)rakud (või tuumad) ühinevad kutsutakse seda iseviljastumiseks ehk automiksiseks.

Sõltuvalt viljastumiskohast saab rääkida välimisest ja sisemisest viljastumisest (seemendamine).

## Taimede viljastumine
Katteseemnetaimedel toimub tavaliselt kaheliviljastumine. 

## Seente viljastumine
Enamikul seentel tähendab viljastumine gametangiumite (gametangiogaamia) või vegetatiivsete rakkude ühenemist (somatogaamia). 

## Vaata ka
*Rasedus/tiinus
*Sigimine

## Viited

## Kirjandus
*EE 10 köide, 1998.
Loomakasvatus

**Loomakasvatus** ehk **karjakasvatus** on põllumajandusharude rühm, mis tegeleb koduloomade pidamisega. Inimene saab loomadelt piima, liha, villa, nahka, väetist jms. Loomi kasutatakse ka tööloomadena.

Teaduslikult uurib loomakasvatust loomakasvatusteadus ehk zootehnika.

## Loomakasvatuse harud
*Veisekasvatus
**Piimakarjakasvatus
**Lihakarjakasvatus
*Seakasvatus
*Lambakasvatus
*Kitsekasvatus
*Linnukasvatus
*Hobusekasvatus
*Kaamelikasvatus
*Põhjapõdrakasvatus
*Laamakasvatus
*Jakikasvatus
*Mesindus
*Karusloomakasvatus
*Küülikukasvatus

## Vaata ka
*rändkarjakasvatus
Villis

**Villis** oli Nõukogude Liidus maastikuauto rahvapärane nimetus. 

Villisteks nimetati kõigepealt Teise maailmasõja ajal USA lendliisi abiprogrammi kaudu saadetud Willys-Overland Motorsi tehastes toodetud maastikuautosid Willys MB. Sõja jooksul saabus neid Nõukogude Liitu 51 503. Willys MB oli teedeta maastikul ja sõjaolukorras praktiline ja kasulik sõiduk. 

Sama maastikuauto eeskujul toodeti aastatel 1952–1972 Nõukogude Liidu Gorki-nimelises autotehases Willys MB modifitseeritud koopiat GAZ-69. Sarnasuse tõttu USA autoga hakati rahvasuus ka seda nimetama villiseks. GAZ-69 villis ja selle modifikatsioonid olid laialdaselt kasutusel sõjaväes, piirivalves, miilitsas, põllumajanduses, metsanduses jm.

Aastatel 1972–1985 toodeti Uljanovski autotehases uuendatud maastikuautot UAZ-469. Ka seda kutsuti rahvapäraselt villiseks.

## Välislingid
* Eastcars
Sunnismaisus

**Sunnismaisus** oli üks pärisorjuse põhitunnuseid, millega talupojad kinnistati maa külge ja neil puudus liikumisvabadus elukoha valikuks. Sunnismaine talupoeg ei tohtinud feodaali loata elukohta vahetada. 

Euroopas sunnismaistati enamik vabu kogukonnatalupoegi Prantsusmaal 8.–10. sajandil, Saksamaal 8.–11. sajandil ja Inglismaal 10.–11. sajandil, muutes nad sellega pärisorjadeks. 

14. sajandil tekkisid Eesti aladel esimesed sunnismaisuse ilmingud, kuna talupoeg, kes oli omavoliliselt asunud elama teise feodaali valdustesse, pidi maksma senisele isandale trahvi. 15. sajandi esimesel poolel hakati pagenud talupoegi tagasi nõudma. Põgenemise ärahoidmiseks ning põgenike püüdmiseks ja väljaandmiseks sõlmisid Tartu piiskop, Kärkna kloostri abt ja nende vasallid oletatavasti juba 1411. aastal kokkuleppe, millega pandi ametisse adrakohtunik (saksa keeles *Hakenrichter*). 1458. aastast on säilinud selline kokkuleppe Tartu piiskopkonnast. Uus sõlmitud kokkuleppe täpsustas põgenike tagaotsimise ja tagasitoimetamise korda

Moodustati adrakohtu ringkonnad ja pandi ametisse adrakohtunikud, kelle ülesandeks oli pagenud talupoegade otsimine ja tagasitoomine. Talupoegade sunnismaistamine viidi Eesti aladel lõpule 16. sajandi esimesel poolel.

Talupoegade sunnismaisusele tõi leevendust 1816. aastal Eestimaa ja 1819. aastal Liivimaa talurahvaseadused, kuid need ei likvideerinud sunnismaisust, kuna talupoegade liikumisvabadus oli ikkagi piiratud. Talupoegade liikumiskitsendused kaotati lõplikult alles 1863. aasta passiseadusega.

## Vaata ka
* Kodukariõigus
* Orjus
* Pärisorjus
* Teoorjus
Last.fm

**Last.fm** on veebisait ja suhtlusvõrgustik muusika kuulamiseks.

Saidi põhifunktsioonideks on internetiraadio, kus kuulaja saab ise muusikat valida, ning Last.fm'i kasutaja muusikakuulamise harjumustest põhjaliku statistika tegemine.

Last.fm pakub enda muusika soovitamise süsteemiga võimalust leida enda lemmikartistidele sarnaseid artiste ning sarnase muusikamaitsega inimesi. Last.fm'i lööklause on "The social music revolution".

Peale Last.fm'i pakub sarnaseid võimalusi veel Pandora Internet Radio.

## Välislingid
* Last.fm